৯ মে, ২০১৩ তারিখে আইওসি’র সভাপতি প্রার্থী হিসেবে তার অংশগ্রহণের কথা জনসমক্ষে তুলে ধরেন। ১০ সেপ্টেম্বর, ২০১৩ তারিখে বুয়েন্স আয়ার্সে অনুষ্ঠিত আইওসি’র ১২৫তম অধিবেশনে তিনি ৮-বছর মেয়াদে আইওসি’র সভাপতি হিসেবে নির্বাচিত হন। চূড়ান্ত রাউন্ডে ৪৯ ভোট পেয়ে সংখ্যাগরিষ্ঠতা অর্জন করে বিজয়ী হন। তিনি অপর পাঁচ প্রার্থী - সার্গেই বুবকা, রিচার্ড ক্যারিয়ন, নগ সার মিয়াং, ডেনিস অসওয়াল্ড এবং উ চিং-কু’র বিপক্ষে জয় পান। তিনি ২০০১-২০১৩ মেয়াদের দায়িত্ব পালনকারী সাবেক সভাপতি জ্যাকুয়েস রগের স্থলাভিষিক্ত হন। এরফলে ২০২১ সালে অনুষ্ঠিতব্য আইওসি’র ১৩৩তম অধিবেশনে তিনি অতিরিক্ত আরও চার বছরের জন্য তার প্রার্থীতার কথা ঘোষণা করতে পারবেন। এক সপ্তাহ পর ১৭ সেপ্টেম্বর, ২০১৩ তারিখে লোজানে অবসথিত আইওসি সভাপতির কার্যালয়ের দায়িত্বভার গ্রহণ করেন।

আইওসি সভাপতি
ডিওএসবি সভাপতিত্ব
অন্যান্য
খেলোয়াড়ী জীবন